Document ID: /roh_data/filtered/fineweb-2-filterrobots_roh.jsonl.gz/67661

Diesch staziuns d'emprestar velos electrics datti actualmain a Cuira. Ed ils velos vegnan duvrads fitg savens, surtut durant l'emna – pia per persunas che van a lavurar. Envers il schurnal regiunal da SRF sa mussan ils iniziants da la purschida da bikesharing fitg cuntents.
Nus pudain dir che l'utilisaziun dals velos è pli aut ch'en autras citads. Per part avain nus per velo e di in viadi.
Il traject duvrà il pli savens saja da la staziun da Cuira fin tar il center da l’administraziun chantunala Sinergia.
Finamira: 25 staziuns
Er il Post da coordinaziun per mobilitad persistenta vesa en il project a Cuira grond potenzial. Perquai gida la Confederaziun uss da finanzialmain. Tenor la communicaziun da Pro Velo duai la rait vegnir extendida sin 25 staziuns. Tranter auter veglian ins duvrar las datas dals users per chattar or, nua ch'ulteriuras staziuns fan segn.
Plinavant duai er dar cargobikes – pia velos cun dapli spazi per transportar chaussas. L'incumbensa per schlargiar la rait saja vegnida publitgada.
Or da l'archiv